SET ปิดวูบ 9 จุด ตามตปท. วิตกเฟดปรับนโยบาย หลังเงินเฟ้อสหรัฐฯเร่งตัวขึ้น 3.6%
SET ปิดวูบ 9 จุด ตามตปท. วิตกเฟดปรับนโยบาย หลังเงินเฟ้อสหรัฐฯเร่งตัวขึ้น 3.6% โดยดัชนีปิดที่ระดับ 1,578.93 จุด ลดลง 9.22 จุด หรือ 0.58% มูลค่าการซื้อขาย 1.02 แสนล้านบาท
11 พ.ค. 2564

สื่อข่าวรายงานว่า ดัชนีปิดที่ระดับ 1,578.93 จุด ลดลง 9.22 จุด หรือ 0.58% มูลค่าการซื้อขาย 1.02 แสนล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับฐานตามตลาดต่างประเทศ โดยตลาดหุ้นภูมิภาคเอเชีย และตลาดยุโรปต่างปรับลงถ้วนหน้า จับตาเงินเฟ้อของสหรัฐฯ ซึ่งตลาดคาดการณ์ว่าอาจเร่งตัวขึ้นมาที่ 3.6% จากเดือนก่อน 2.6% ทำให้เกิดความกังวลธนาคารกลางสหรัฐฯ (เฟด) อาจค่อย ๆ ปรับเปลี่ยนนโยบายการเงิน จึงหันมาขายสินทรัพย์เสี่ยง เห็นได้จากดัชนี Nasdaq ร่วงแรงจากแรงขายหุ้นในกลุ่มเทคโนโลยี
นอกจากนี้ จากกรณีเงินเฟ้อในสหรัฐฯ อาจส่งผลให้อังกฤษและแคนาดามีการลดวงเงิน QE ตามไปด้วย
อย่างไรก็ดี ปัจจัยในประเทศยังต้องติดตาม MSCI Rebalance รอบใหม่คาดตลาดหุ้นไทยอาจจะถูกปรับลดน้ำหนักลงทุนเล็กน้อย และการทยอยประกาศผลประกอบการของบริษัทจดทะเบียนช่วงโค้งสุดท้าย
สำหรับแนวโน้มการลงทุนในวันพรุ่งนี้ (12 พ.ค.) นายกรภัทร กล่าวว่า ตลาดฯคงยังปรับตัวลง โดยมีแนวรับ 1,550 จุด ส่วนแนวต้าน 1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TIDLOR  มูลค่าการซื้อขาย 11,257.40 ล้านบาท  ปิดที่  43.00 บาท ลดลง   2.75 บาท
DELTA   มูลค่าการซื้อขาย  7,002.01 ล้านบาท  ปิดที่ 464.00 บาท เพิ่มขึ้น  8.00 บาท
KBANK   มูลค่าการซื้อขาย  2,720.59 ล้านบาท  ปิดที่ 125.00 บาท ลดลง   0.50 บาท
TU      มูลค่าการซื้อขาย  2,105.68 ล้านบาท  ปิดที่  17.80 บาท เพิ่มขึ้น  1.00 บาท
BANPU   มูลค่าการซื้อขาย  1,974.72 ล้านบาท  ปิดที่  12.00 บาท ลดลง   0.80 บาท
ตลาดหุ้นเอเชีย
